Detaljene omkring brukerstyrt personlig assistanse er nedfelt i pasient- og brukerrettighetsloven § 2-1 d, hvor det også defineres hvem som har rett til å få ytelsen. Det vil være nødvendig å kunne dokumentere:
Langvarig behov ut over 2 år
Stort behov på over 32 timer per uke
Alder under 67 år
Har du et assistansebehov på minst 32 timer, går det innunder rettighetsfestingen av BPA. Det er samtidig mulig å få innvilget BPA selv om ikke alle kravene innfris. Det er for eksempel åpnet for BPA også ved behov på minst 25 timer i uken, såfremt kommunen ikke kan dokumentere at BPA-organisering vil være vesentlig dyrere enn andre alternativ. Merk også at kommunen kan innvilge BPA selv om assistansebehovet er under 25 timer, dersom dette ansees som den mest hensiktsmessige tjenesten å tilby.
Alle har rett til å søke kommunen om å få brukerstyrt personlig assistanse, da det er kommunens plikt å ta imot søknader til vurdering. Det innebærer at du kan søke selv når ikke alle kravene er innfridd. Du kan lese mer om hvem som kan få innvilget BPA-assistanse på https://ecurabpa.no/bpa-brukerstyrt-personlig-assistanse/informasjon/hvem-kan-fa-bpa-assistent/.